Renáta 1528 áprilisában nőül ment Ferrara hercegéhez, II. Herkuleshez, Lucrezia Borgia fiához. Első gyermekük, Anna 1531-ben jött világra, őt követte 1533-ban Alfonz, Lukrécia pedig 1535-ben, 1537-ben született Eleonóra, majd 1538-ban Lajos. Renáta 1536-ban vált Kálvin János tanainak egyik követőjévé, s tanúja lehetett a római katolikusok és a kálvinisták között lezajlott második és harmadik vallásháborúnak is, valamint a Szent Bertalan-éji mészárlásnak (1567 és 1568–1570, 1572).